Source: http://orvosi-muhiba.tlap.hu/aktualitasok/
Timestamp: 2018-10-21 01:41:18
Document Index: 32437021

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

Aktualitások - Orvosi műhiba.tlap.hu
Aktualitások képes leírás - Orvosi műhiba.tlap.hu
Itt vagy: orvosi-muhiba.tlap.hu » Aktualitások
Orvos is okolható az agárdi gyermekhalálért ?
A gyermekorvos nem tett eleget a gyermekvédelmi törvényben foglalt jelzési kötelezettségének - ezt állapította meg az alapvető jogok biztosa az Agárdon halálra éheztetett kisgyermek ügyében folytatott vizsgálatát lezáró jelentésében. Az alapjogi biztos az éhen halt kisgyermek ügyében hivatalból vizsgálta a gyermekjóléti szolgálat, a védőnő és a házi gyermekorvos tevékenységét. A szociális és gyámhivatal a gyermekjóléti szolgálat, a népegészségügyi szakigazgatási szerv pedig az egészségügyi szolgáltatók tevékenységével kapcsolatban indított eljárást, ezért Szabó Máté ombudsman tájékoztatást kért tőlük a vizsgálatuk eredményéről, valamint a már megtett, vagy tenni kívánt intézkedéseikről
Kórházi halálok: rosszak a statisztikák? Átírjuk!
Ha a valóság nem megfelelő, kozmetikázni kell a statisztikát - ez a Fidesz válasza az érzékelhető, nem egyszer életbe vágó problémákra. Ezúttal Doncsev András, az EMMI államtitkára fogja a hibás kimutatásokra, hogy a kormányváltás óta meredeken ível felfelé a fertőzésekből adódó halálozási mutató a kórházakban. Mi az oka annak, hogy 2010-hez képest közel kétszer annyian haltak meg tavaly kórházi fertőzések következtében - az Országos Epidemiológiai Központ szerint 2317-en -, míg az összes fertőző betegségben mindössze 199 beteg hunyt el? - tette fel a kérdést Garai István Levente szocialista képviselő az emberi erőforrások miniszterének. Az ellenzéki honatya megjegyezte: információi szerint a kórházi fertőzéseket nem minden intézmény jelenti, 'így a helyzet valószínűleg ennél is rosszabb.' Garai szerint 'az aktív betegellátás 16 kórházban való tönkretétele az ott végzett krónikus és rehabilitációs tevékenység közben fellépő esetleges fertőzések diagnosztikáját és terápiás elhárítását valószínűleg jelentősen akadályozhatja és ellehetetleníti, ami alapvetően hozzájárulhat a fenti igen kedvezőtlen, tragikus statisztikai adat és helyzet kialakulásához.'
Kötelező lehet a biztosítás Romániában orvosi műhibák esetére
Kötelező lehet a biztosítás az orvosi műhibák esetére Romániában Az Egészségügyi Minisztérium hamarosan törvénytervezetet bocsát közvitára, amely arra kötelezi az orvosokat és az egészségügyi személyzetet, hogy kössön biztosítást a műhibák esetére - írja az Agerpres. Jelenleg csak azoknak az orvosoknak van ilyen biztosításuk, akik az országos egészségbiztosítóval szerződésben álló intéményekben dolgoznak. -
Elsőfokú ítélet a vércukormérős ügyben
Nem jogerősen felfüggesztett fogházbüntetésre ítélték és két évre eltiltották hivatása gyakorlásától azt a fiatal orvost, aki tavaly februárban rosszul olvasta le egyik betege vércukorszintmérőjét, és emiatt tévedésből cukros vizet itatott vele. Az 50 éves férfi nem sokkal később meghalt. Az ítélet ellen fellebbeznek.
Szennyezett sóoldat okozta a műhibát
Rendőrségi nyomozás kezdődött egy angliai városban azután, hogy feltehetően a szervezetükbe juttatott élettani sóoldat okozta három páciens halálát a helyi kórházban; az oldat inzulint is tartalmazott. A hatóság azt a személyt keresi, aki feltehetőleg manipulált egy karton sóoldatos palackot a stockporti Stepping Hill kórházban. A nyomozás még nem állapította meg egyértelműen, hogy a három beteg halálát a szennyezett oldat okozta-e. Tizenegy további páciensnél csak enyhébb panaszokat váltott ki a kapott sóoldat. A nyomozást vezető tiszt szerint a kórház összes alkalmazottját kihallgatják.
Rekordmértékű kártérítés orvosi műhiba miatt
Ákos oxigénhiány miatt születése óta sérült. Édesanyja néhány éve orvosi műhiba miatt kártérítési pert indított a Szent Imre kórház ellen. 13 évvel ezelőtt Gyöngyösi Anita gyermekének születésénél hibázott a kórház. A kisfiú többször oxigénhiányos állapotot szenvedett, belegabalyodott a köldökzsinórba, napokon át fuldoklott édesanyja pocakjában. Ákos emiatt súlyos agykárosodással született, tolószékbe kényszerült.
30 millió ft kártérítés orvosi műhiba miatt
Orvosi műhiba miatt kapott harmincmillió forintos kártérítés a DVSC ifjúsági csapatának korábbi futballistája, mert egy műtét után elfertőzödött a sebe, és ezért abba kellett hagynia a labdarúgást. Az első fokon eljáró Hajdú-Bihar Megyei Bíróság csaknem százmillió forintos kártérítését a táblabíróság harmincmillióra csökkentette. A Debreceni Ítélőtábla tanácsának állásfoglalása szerint valószínűsíthető, hogy a felperes labdarúgóként dolgozott volna, abban nem voltak biztosak, hogy milyen szinten. Ha például külföldre szerződött volna, a kártérítés elenyésző összegű egy későbbi fizetés tükrében. Végül a jogerős ítélet szerint a kártérítés összege 17 millió forint, ehhez hozzájön a 35 éves koráig járó havi 150 ezer forintra leszállított járadék. A felperesnek járó összeget a Hajdú-Bihar Megyei Önkormányzatnak kell kifizetnie, mivel ez a szerv üzemelteti a Kenézy kórházat.
Csuklótörés a pszichiátrián
Csuklótáji töréssel szállítottak kórházba egy beteget a múlt héten a kiskunhalasi pszichiátriáról - tudtuk meg. A rendőrség súlyos testi sértés gyanúja miatt ismeretlen tettes ellen nyomoz. Információink szerint az eset azon az osztályon történt, amelynek két alkalmazottja tavaly januárban feljelentést tett kollégái ellen, mert azok több alkalommal brutálisan megvertek betegeket, homoszexuális erőszakot követtek el kezelteken; az ügyben azóta bírósági eljárás zajlik. Ezen az osztályon a napokban tűz ütött ki, amikor az egyik beteg felgyújtotta ágyát. Magyar Nemzet Online
Egyenlőre nem vállalják az otthonszülések felelősségbiztosítását
Egyetlen biztosító sem vállalja az otthon szülések biztosítását, ezért eddig egy bába vagy orvos sem tudott működési engedélyt kérni, bár 2011. április eleje óta szabályozott körülmények között is lehetne otthon szülni. Az érdeklődő orvosoknak fogalmuk sincs, lenne-e egyáltalán olyan kismama, aki képes kifizetni a kormányrendelet előírásai miatt több százezer forintosra rúgó árat egy szülésért. Április elseje óta hatályban van az a kormányrendelet, amely szabályozza az otthon szülést, és engedélyezi születésházak megnyitását, eddig mégsem nyújtottak be sem orvosok, sem bábák egyetlen működésiengedély-kérelmet sem az [origo] információi szerint. Az [origo] által megkérdezett, az otthon szülések kísérése iránt érdeklődő szakemberek szerint ennek nincs köze a Geréb Ágnes szülésznő ellen indított perekhez, a lelkesedés ugyanis megvan, de egyelőre képtelenek megfelelni a feltételeknek.
Orvosi műhiba: vesztesen jött ki a perből a győri kórház
Jogerősen műhibapert vesztett csütörtökön a győri Petz Aladár Megyei Oktató Kórház; a másodfokon döntő Győri Ítélőtábla másfélszeresére emelte a nem vagyoni kár miatt fizetendő összeget. A periratok szerint 2005 májusában a soproni kórházban jelentkezett az elsőrendű felperes heves vérzéssel; itt már csak méhe eltávolításával tudták kezelni az asszonyt. A nő két héttel korábban, Győrben, a terhesség 23. hetében szülte meg gyermekét, aki egy nappal később meghalt. A tárgyaláson elhangzott: a győri intézményből történt elbocsátás és a varratszedés dokumentációja is hiányzik, márpedig az intézményt csak akkor lehetne felmenteni a felelősség alól, ha ezek az anyagok bizonyítanák, hogy ebben a fázisban nem volt, vagy nem volt észlelhető, hogy a nő fertőzést szenvedett. A felperesek az eljárásban kilencmillió forint nem vagyoni kár megállapítását kérték: a műtéten átesett nő öt-, férje három-, már meglévő gyermekük egymillió forintra perelte a kórházat, amelyekből első fokon kétmilliót, illetve félmilliót-félmilliót ítélt meg a bíróság. Az ítélőtábla most három-, illetve egymillió forintra emelte az előbbi két összeget, míg a gyermek esetében azon nem változtatott.
Orvosi műhiba esetén perlési kaució
A jogállami elvektől és gyakorlattól idegen ötletnek nevezte a Budapesti Ügyvédi Kamara elnöke azt a kormányzati elképzelést, miszerint az orvosi műhibaperek kapcsán a jövőben, bizonyos esetekben perlési kauciót kellene letenni az indokolatlan perindítások ellen, az orvosok védelme érdekében. Dr. Réti László aláhúzta: jog egyértelmű e tekintetben, hogy aki másnak jogellenesen kárt okoz, köteles azt megtéríteni. Ha valakinek kártérítés jár, akkor e körben nem lehet szempont például egy egészségügyi intézmény rossz anyagi helyzete, forráshiánya, az orvosok munkaterhe. Ha valakinek a polgári jog szabályai szerint kártérítés jár, az a közérdek, hogy azt érvényesíteni tudja és a bíróság kártérítési felelősségnél sem intézményi, sem ágazati érdekekre nem lehet tekintettel. A kamara elnöke szerint a perlési kaucióra vonatkozó elképzelések szintén feleslegesek és átgondolatlanok. A szocializmus alatt volt perköltség biztosíték - külföldről perlők esetében lehetett alkalmazni, hogy az ország devizaérdekeit megóvják, az alkotmányosság próbáját ez nem állta ki.
Százmilliós kártérítés a volt focistának
Majdnem százmilliós kártérítés ítélt meg a bíróság I. fokon (nem jogerősen) a debreceni fiatalnak. Nyolc éve szenvedett sérülést a DVSC ifjúsági csapatának labdarúgója, Körmöndi Péter, és rosszul sikerült térdműtétje után fel kellett hagynia a játékkal. A bíróság decemberben hozott ítéletet, és a civishir.hu beszámolója szerint az elmarasztalt kórház jelenlegi kezelőjét, a Hajdú-Bihar Megyei Önkormányzatot első fokon majd' százmillió forintos kártérítésre kötelezte.
Onkológiai műhiba Romániában
2008 elején érezte, hogy csomó van az egyik mellében, a konstancai kórházban az onkológus pedig rákkal diagnosztizálta, és azt mondta, le kell vágni a mellét. A 44 éves nő nem akarta a műtétet, annál is inkább, hogy a beavatkozást megelőző két kúra után a csomó eltűnt. A doktornő viszont akkor azt mondta neki, a rák egyik agresszív formájáról van szó, amely bármikor újra megjelenhet, és arra kérte a nőt, válasszon sebészt. A hölgy egy helyileg jó nevű onkológus sebészt választott, aki magánklinikáján műtötte meg. A szövettani vizsgálat és négy másik orvos konzultációja során kiderült, a nőnek nem rákja volt, hanem elmondása szerint 'egy banális betegség, amely kenőcsökkel és masszázzsal gyógyítható'.
Elsőfokon elítéltek egy marcali sebészt
Elítéltek egy marcali sebészt 2010. november 10-én a kaposvári bíróságon, mert szakmai szabályszegései nyomán egy német férfi meghalt. Foglalkozás körében elkövetett gondatlan veszélyetetés vétségéért 800 ezer forint pénzbüntetést kell fizetnie. 1 évre eltiltották a sebész szakorvosi hivatása gyakorlásától. Több mint egymillió forint perköltséget is kell fizetnie az 55 éves orvosnak. Az ítélet nem jogerős.
Csak harmadszorra vitte kórházba a mentő
Egy nemrégiben a fővárosban történt esetben a mentősök nem voltak hajlandóak ellátni egy hajléktalan férfit, akit miatt többször hívták a járókelők a szolgálatot. A rendőrség később tanúként idézte az egyik szemtanút, ám nyomozás nem indult az ügyben. Végül mégis kórházba vitték a hajléktalant, aki ott már kómába esett.
Egy hetet élt a csecsemő - orvosi mulasztás
Orvosi mulasztás miatt halt meg az egyhetes csecsemő? (Gór, Szombathely) Egy hat és félhónapos terhes kismamának egy ritka szindróma miatt meg kellett szülnie gyermekét. A baba egy hetet élt. A család úgy gondolja, orvosi mulasztás történt.
Meghosszabbították Geréb Ágnes előzetes letartóztatását, a bíróság szerint tartani lehet attól, hogy szabadlábon megsemmisítené a bizonyítékokat, vagy más módon megnehezítené a bizonyítási eljárást.